**OSNOVNA ŠKOLA KARLOBAG**

V. Nazora 11, KARLOBAG

Broj RKDP: 8787

Matični broj škole: 3318818

OIB škole: 40367998243

Razina: 31

Šifra djelatnosti: 8520

**IZVJEŠTAJ O IZVRŠENJU FINANCIJSKOG PLANA ZA 01.01.-30.06. 2022. GODINE**

Izvještaj o izvršenju Financijskog plana Osnovne škole Karlobag za 2022. godinu sastavljen je sukladno čl. 76. Zakona proračunu (NN 144/2021) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20).

OPĆI DIO

Ukupni prihodi u razdoblju od 01.01.-30.06.2022. godine ostvareni su u iznosu 1.434.242 kn što iznosi 47% planiranih prihoda, dok su ukupni rashodi ostvareni u iznosu 1.450.859 kn i iznose 48% planiranih rashoda.

Prihodi od nadležnog proračuna su prihodi od osnivača Ličko-senjske županije koji iznose 30% planiranih prihoda za 2022. godinu jer se većina rashoda ostvaruje u drugom polugodištu kada se izvršavaju planirani radovi, tekuće i investicijsko održavanje i nabava potrebnog materijala za početak školske godine.

Prihodi od donacija nisu ostvareni kao ni rashodi.

Prihodi od upravnih i administrativnih pristojbi odnose se na prihode školske kuhinje i prihode za prijevoz učenika na terensku nastavu ostvareni su u iznosu 74% planiranih prihoda zbog povećanja korisnika školske kuhinje odnosno upisa učenika raseljenih iz Ukrajine.

Prihodi za pomoći gdje iskazujemo pomoći od Ministarstva znanosti i obrazovanja, Općine Karlobag i prijenose između proračunskih korisnika istog proračuna temeljem prijenosa EU sredstava ostvareni su u iznosu 1.241.042 kn što iznosi 50% planiranih sredstava.

Rashodi za zaposlene ostvareni su u iznosu 51% planiranih sredstava.

Materijalni rashodi ostvareni su u iznosu 41% planiranih sredstava zbog manje ostvarenih rashoda za materijal i usluge tekućeg i investicijskog održavanja, sitan inventar i planiranih a neostvarenih rashoda za troškove sudskih postupaka

Financijski rashodi ostvareni su u 49% iznosu planiranih rashoda.

Naknade građanima i kućanstvima odnose se na prijevoz učenika u školu i iz škole kući i nabavu udžbenika učenicima i ostvarene su u iznosi 43% planiranih sredstava.

Rashodi za nabavu proizvedene dugotrajne imovine odnose se na rashode za nabavu udžbenika učenicima raseljenim iz Ukrajine i ostvareni su u iznosu 20% planiranih sredstava.

POSEBNI DIO

Opći prihodi i primici koje ostvarujemo od osnivača– u iznosu 160.098 kn iznose 30% planiranih sredstava, a sastoje se od prihoda Ličko-senjske županije za redovito poslovanje.

Vlastiti prihodi su prihodi od imovine u iznosu 830 kn odnose se na prihode od dividendi i nisu planirani.

Prihodi za posebne namjene gdje iskazujemo prihode školske kuhinje i prihode za prijevoz učenika na terensku nastavu ostvareni su u iznosu 32.272 kn što iznosi 74% planiranih sredstava jer imamo povećanje broja korisnika.

Prihodi za pomoći gdje iskazujemo pomoći od Ministarstva znanosti i obrazovanja, Općine Karlobag i prijenose između proračunskih korisnika istog proračuna temeljem prijenosa EU sredstava ostvareni su u iznosu 1.241.042 kn što iznosi 50% planiranih sredstava i odgovara izvještajnom razdoblju.

Pomoći za prijenose između proračunskih korisnika istog proračuna temeljem prijenosa EU sredstava odnose se na prihode za program Pomoćnika u nastavi – Obrazovanje jednakih mogućnosti II i Školske sheme i iznose 24.365 kn i ostvareni su u ukupnom iznosu 39% planiranih sredstava zbog planiranih zamjena za bolovanje ili samoizolaciju koje nisu realizirane.

U prethodnoj godini ostvaren je višak sredstava izvora financiranja – vlastiti prihodi u iznosu 35 kn i manjka sredstava u iznosu 2.952 kn izvora financiranja – prihodi za posebne namjene i manjka sredstava u iznosu 653 kn izvora financiranja – pomoći što nije planirano te će se I. izmjenama i dopunama financijskog plana unijeti u isti.

Rashodi za obavljanje programa *Redovne djelatnosti* iz izvora financiranja opći prihodi i primici ostvareni su u iznosu 174.194 kn što je 34% ukupno planiranih sredstava. Rashodi za usluge realizirani su u iznosu 19% jer se većina radova obavlja u drugoj polovici godine te će se ti rashodi ostvariti u narednom razdoblju kao i ostali nespomenuti rashodi poslovanja za troškove reprezentacije za dan škole koji se obilježava u studenom.

Rashodi planirani iz izvora - vlastiti prihodi nisu ostvareni u ovom razdoblju.

Rashodi financirani iz izvora – prihodi za posebne namjene ostvareni su 64% planiranih i odnose se planirane troškove vezane uz školsku kuhinju i prijevoz učenika na terensku nastavu. Rashodi za materijal i energiju ostvareni su u 70% iznosu zbog povećanja cijena nabave namirnica za školsku kuhinju, kao i povećanja broja korisnika školske kuhinje. Planirani rashodi za ostale nespomenute rashode poslovanja odnose se na planirane rashode za prijevoz na školski izlet učenika koji je realiziran u 48% iznosu.

Rashodi financirani iz izvora – pomoći ostvareni su u 51% planiranih i donose se na sredstva Ministarstva znanosti i obrazovanja za financiranje plaća zaposlenika i sredstva Općine Karlobag za prijevoz na učenička natjecanja i nabavu udžbenika za učenike raseljene iz Ukrajine.

Rashodi za donacije nisu ostvareni kao ni prihodi.

Rashodi za program *Opremanje* škole iz izvora financiranja – opći prihodi i primici nisu ostvareni, dok su rashodi financirani iz izvora – pomoći u ukupnom iznosu 2.782 kn ostvarena sredstva od Ministarstva znanosti i obrazovanja za nabavu udžbenika raseljenim učenicima iz Ukrajine.

Rashodi za program *Obrazovanje jednakih mogućnosti II* provodi se od rujna 2021. godine odnosno početka nove školske godine i financiran je iz izvora - općih prihoda i izdataka koji su ostvareni u ukupnom iznosu 58% planiranih sredstava, kao i iz izvora – pomoći koji su ostvareni u ukupnom iznosu 43% planiranih sredstava što odgovara izvještajnom razdoblju.

Rashodi za program *Školske sheme* financirani su iz izvora – pomoći i ostvareni su u ukupnom iznosu 53% planiranih sredstava što odgovara izvještajnom razdoblju.

Karlobag, 12. srpnja 2022.

Ravnateljica

Ana-Maria Devčić